## Üröm Község Önkormányzat 9/2019. (VI.27.) önkormányzati rendelete

**a hulladékgazdálkodási közszolgáltatásról**

Üröm Község Önkormányzat a hulladékról szóló 2012. évi CLXXXV. törvény (a továbbiakban: Ht.) 88. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva, a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Pest Megyei Kormányhivatal Környezetvédelmi és Természetvédelmi Főosztálya véleményének kikérésével[[1]](#footnote-1) a következőket rendeli el:

# **I. Fejezet**

**Általános rendelkezések**

**1. §**

E rendelet alkalmazásában:

*1. életvitelszerű tartózkodás*: egy magánszemély akkor tartózkodik életvitelszerűen egy ingatlanban, ha az számára ténylegesen életvitelszerű lakóhelyéül szolgál, onnan szervezi életét, ott folytatja az életviteléhez szükséges tevékenységeket, közüzemi szolgáltatásokat vesz igénybe annak kapcsán, valamint elsődleges elérhetőségi címeként jelenik meg a hatóságoknál, közműszolgáltatóknál;

*2. építési-bontási hulladék:* a hulladékról szóló törvény szerinti építési-bontási hulladék;

*3. családi házas lakóterület:* a közszolgáltatási terület azon része, amely nem minősül tömbházas övezetnek;

*4. gazdálkodó szervezet*: a polgári perrendtartásról szóló törvény szerinti gazdálkodó szervezet;

*5. házhoz menő hulladékgyűjtés*: a közszolgáltató által megvalósított olyan elkülönített gyűjtés, melynek keretében az e rendeletben meghatározott hulladékfajtákat a közszolgáltató az ingatlanhasználótól átvéve szállítás során is elkülönítetten kezeli;

*6. háztartási hulladék*: a hulladékról szóló törvény szerinti háztartási hulladék;

*7. háztartási hulladékhoz hasonló hulladék*: a hulladékról szóló törvény szerinti háztartási hulladékhoz hasonló hulladék;

*8. hulladékgazdálkodási közszolgáltatás*: a hulladékról szóló törvény szerinti hulladékgazdálkodási közszolgáltatás;

*9. hulladéknaptár*: azon előre meghatározott ürítési napok jegyzéke, melyeken a vegyes háztartási hulladéknak, valamint az elkülönítetten gyűjtött hulladéknak az ingatlanhasználótól a közszolgáltató általi elszállítása megvalósul;

*10. ingatlanhasználó*: a hulladékról szóló törvény szerinti ingatlanhasználó;

*11. Koordináló szerv*: a hulladékról szóló törvény szerinti Koordináló szerv;

*12. lakóegység:* lakóépület, valamint a jellemzően emberi tartózkodás – különösen pihenés, szállás, munkavégzés – céljára szolgáló építmény, amelyben az ingatlan tulajdonosa, vagyonkezelője, bérlője, illetve használója hulladékot termelhet;

*13. robbanásveszélyes anyag:* a hulladékról szóló törvény szerinti robbanásveszélyes anyag;

*14. települési hulladék*: a hulladékról szóló törvény szerinti települési hulladék;

*15. többlethulladék*: az ingatlanhasználónál keletkező, a közszolgáltatási szerződés szerinti gyűjtőedény méretét meghaladó háztartási hulladék;

*16. tűzveszélyes anyag*: a hulladékról szóló törvény szerinti tűzveszélyes anyag;

*17. vegyes hulladék*: a hulladékról szóló törvény szerinti vegyes hulladék;

*18. veszélyes hulladék*: a hulladékról szóló törvény szerinti veszélyes hulladék;

*19. zöldhulladék:* a hulladékgazdálkodási közszolgáltatás végzésének feltételeiről szóló 385/2014. Korm.r. 2.§ (1) bekezdés 4. pontja szerinti zöldhulladék;

*20. Edényazonosító matrica:* a hulladékgazdálkodási közszolgáltatáshoz igénybe vett szabványos hulladékgyűjtő edény azonosítására szolgáló matrica, mely egy naptári évig érvényes. A matricán fel kell tüntetni legalább a tárgyévet és a szolgáltatási szerződésben feltüntetett edénytérfogatot.

**II. Fejezet**

# **A hulladékgazdálkodási közszolgáltatás**

**1. A közszolgáltatóra vonatkozó szabályok**

**2. §**

(1)Az Önkormányzat a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott kötelező közfeladat ellátását biztosítja.

(2) Az Önkormányzat (eredményes közbeszerzési eljárás alapján) a közszolgáltatási feladatok ellátása érdekében 2024. év június 30. napjáig érvényes közszolgáltatási szerződést kötött a **DEPÓNIA** Hulladékkezelő és Településtisztasági Nonprofit Kft-vel (8000 Székesfehérvár, Sörház tér 3.).

(3) Üröm Község Önkormányzat település közigazgatási területén a hulladékgazdálkodási tevékenységet szerződésszerűen a **DEPÓNIA** Hulladékkezelő és Településtisztasági Nonprofit Kft. (a továbbiakban: közszolgáltató) látja el.

**3. §**

A hulladékgazdálkodási közszolgáltatási terület határa Üröm Község Önkormányzat közigazgatási területére, a csatolt 1. számú függelékben felsorolt utcákról megközelíthető ingatlanokra terjed ki.

**4. §**

A hulladékgazdálkodási közszolgáltatás ellátásához elsődlegesen igénybe vehető hulladékgazdálkodási létesítmény a **Székesfehérvár-Csala, Pénzverővölgyi Regionális Hulladékkezelő Központ.**

**5. §**

(1) A hulladékgazdálkodási közszolgáltatás keretében a közszolgáltató gondoskodik

a) a szállítóeszközéhez rendszeresített, szabványos és edényazonosító matricával  
ellátott gyűjtőedényben gyűjtött;   
b) a közszolgáltató által forgalmazott, a közszolgáltató emblémájával ellátott zsákban   
gyűjtött,  
c) lomtalanítás során a közszolgáltató részére átadott, továbbá  
d) a közszolgáltatás részeként üzemeltetett hulladékgyűjtő ponton, és átvételi helyen a közszolgáltató részére átadott települési hulladék elszállításáról és jogszabályi előírásoknak megfelelő kezeléséről.

(2) A közszolgáltató a vegyes hulladéktól elkülönítetten veszi át:

a) a szennyeződéstől mentes papír-, üveg-, műanyag, és fém csomagolási  
 hulladékot,  
 b) a zöldhulladékot, továbbá   
 c) a lomhulladékot.

(3) A közszolgáltató a közszolgáltatás teljesítésének feltételeiről és annak változásáról, a hulladék átvételének és elszállításának gyakoriságáról, valamint az ürítési napokról nyomtatott hulladéknaptárban, az ügyfélszolgálatán és az internetes honlapján mindenki számára hozzáférhető módon köteles tájékoztatást nyújtani.

**2. Az ingatlanhasználóra vonatkozó szabályok**

**6. §**

(1) Az ingatlanhasználó – a (3) és (4) bekezdésben foglalt kivétellel – köteles az ingatlanán keletkező vagy birtokába került települési hulladékot e rendeletben meghatározott módon gyűjteni, a hulladékgazdálkodási közszolgáltatást igénybe venni, a hulladékot a közszolgáltatónak átadni, és a közszolgáltatásért díjat fizetni.

(2) Az ingatlanhasználó a hulladékgazdálkodási közszolgáltatást a keletkező hulladék teljes mennyiségére köteles igénybe venni.

(3) Az ingatlanhasználót nem terheli az (1) bekezdésben foglalt kötelezettség, amennyiben a hulladékgazdálkodási közszolgáltatást a 13. § alapján szünetelteti.

(4) A gazdálkodó szervezet ingatlanhasználó abban az esetben köteles a közszolgáltatást igénybe venni, ha gazdálkodó tevékenységével összefüggésben az ingatlanán keletkezett, háztartási hulladékhoz hasonló, nem elkülönítetten gyűjtött hulladékának kezeléséről a jogszabályi előírásoknak megfelelő más módon nem gondoskodik.

(5) Ha az ingatlan egyidejűleg gazdálkodó szervezet székhelye, telephelye, vagy fióktelepe és természetes személy lakóhelye vagy tartózkodási helye, a háztartási hulladékot és a gazdálkodó szervezetnek az ingatlanon folytatott tevékenysége során keletkezett, más módon nem kezelt hulladékot elkülönítetten kell gyűjteni.

(6) Az ingatlanhasználó a 4. § szerinti hulladékgazdálkodási létesítményben külön térítési díj ellenében helyezhet el települési hulladékot.

(7) A közszolgáltató által az ingatlanhasználó részére megküldött edényazonosító matrica hulladékgyűjtő edényre történő felragasztása az ingatlanhasználó kötelessége.

**3. A közszolgáltató és az ingatlanhasználó közötti jogviszony**

**7. §**

A közszolgáltató és az ingatlanhasználó között a hulladékgazdálkodási közszolgáltatás ellátására vonatkozó jogviszony

a) a közszolgáltatás kötelező igénybevételéről szóló szerződés (a továbbiakban: szolgáltatási szerződés) megkötésével vagy

b) a közszolgáltatás ingatlanhasználó részéről történő igénybevételével vagy

c) a közszolgáltatás közszolgáltató által történő igénybevételi lehetőségének biztosításával jön létre.

**8. §**

(1) A szolgáltatási szerződés tartalmazza különösen

a) a szerződő felek (a közszolgáltató és az ingatlanhasználó) azonosító adatait,

b) a közszolgáltatás igénybevételének kezdő napját,

c) a teljesítés helyét,

d) az ingatlanhasználó által használt gyűjtőedény űrtartalmát és darabszámát,

e) az ürítési gyakoriságot és az ürítés idejét,

f) a közszolgáltatási díj mértékét,

g) a közszolgáltatási díj megfizetésének módját, a díj jogosultját és

h) a szerződés megszűnésének feltételeit.

(2) A szolgáltatási szerződés ingatlanhasználóra vonatkozó tartalmi elemeinek valóságát a közszolgáltató jogosult ellenőrizni.

(3) A 6. § (5) bekezdésében foglalt esetben a gazdálkodó szervezetnek és a természetes személy ingatlanhasználónak külön-külön szolgáltatási szerződést kell kötnie.

(4) Az ingatlanhasználó személyének változása esetén a változást – a változást követő 8 napon belül – a korábbi és az új ingatlanhasználó együttesen köteles bejelenteni a közszolgáltatónak.

**9. §**

A hulladékgazdálkodási közszolgáltatás ellátására vonatkozó jogviszony 7. § b) és c) pontja szerinti létrejötte azt jelenti, hogy a közszolgáltató az ingatlanhasználó számára a szolgáltatást felajánlja úgy, hogy rendelkezésre áll a közszolgáltatás teljesítésére azáltal, hogy a megjelölt ürítési napokon megkísérli a hulladék átvételét és elszállítását.

**4. A hulladékgazdálkodási közszolgáltatási díj**

**10. §**

(1) Az ingatlanhasználó a hulladékgazdálkodási közszolgáltatás ellátásáért közszolgáltatási díjat (a továbbiakban: közszolgáltatási díj) köteles fizetni.

(2) A közszolgáltatási díjat a Koordináló szerv által kiállított számla ellenében, a Koordináló szerv részére kell megfizetni.

(3) Az ingatlanhasználó a közszolgáltatási díjat számla ellenében, a Koordináló szerv jogszabályban meghatározott számlázási ütemezése szerint köteles megfizetni.

(4) A 8. § (4) bekezdése szerinti kötelezettség nemteljesítése esetén a bejelentésig terjedő időszakra a közszolgáltatási díjfizetési kötelezettség a régi és az új ingatlanhasználót egyetemlegesen terheli.

**11. §**

Az Önkormányzat az ingatlanhasználó részére a közszolgáltatási díj fizetésére vonatkozóan nem állapít meg kedvezményt.

**12. §**

A közszolgáltatási díj megfizetésével 30 napon túl késedelembe esett ingatlanhasználó esetében a közszolgáltató a 25. § szerinti házhoz menő lomtalanítást a díjhátralék kiegyenlítéséig megtagadhatja.

**5. A hulladékgazdálkodási közszolgáltatás szüneteltetése**

**13. §**

(1) A hulladékgazdálkodási közszolgáltatás szüneteltethető, amennyiben

a) az ingatlanon legalább egybefüggő 90 napig senki nem tartózkodik vagy

b) az ingatlan beépítetlen

és az ingatlanon hulladék sem keletkezik.

(2) A szüneteltetés feltétele, hogy a szüneteltetést kérő az ingatlanra vonatkozó érvényes szolgáltatási szerződéssel rendelkezzen.

(3) A szüneteltetés iránti kérelmet a 2. függelék szerinti formanyomtatványon kell benyújtani a közszolgáltatóhoz. A formanyomtatványhoz csatolni kell a 3. függelék szerinti nyilatkozatot, és – amennyiben az ingatlanhasználó rendelkezésére áll – a szüneteltetés (1) bekezdésben meghatározott feltételeit igazoló további okiratokat is.

(4) A szüneteltetés (1) és (2) bekezdésben meghatározott feltételeinek igazolása esetén a szüneteltetés joghatásai a kérelem benyújtásának napjával – vagy amennyiben a kérelmező a kérelmében a kérelem benyújtását követő napot jelöl meg, akkor a kérelemben megjelölt nappal – állnak be.

(5) A közszolgáltatás legfeljebb 6 hónapra szüneteltethető, és a szüneteltetés iránti kérelem korlátlan alkalommal megismételhető.

(6) A szüneteltetés fennállása alatt bekövetkező, a szüneteltetést érintő bármely változást a kérelmező ingatlanhasználó köteles a változás bekövetkezésétől számított 8 napon belül a közszolgáltatónál bejelenteni.

6. A vegyes hulladék gyűjtésére, szállítására és kezelésére vonatkozó szabályok

**14. §**

(1) A közszolgáltató a vegyes hulladék gyűjtésére

a) 60 literes,

b) 80 literes,

c) 120 literes,

d) 240 literes,

e) 770 literes, valamint

f) 1 100 literes

gyűjtőedényt rendszeresít.

(2) Az (1) bekezdés a) pontjában meghatározott gyűjtőedény használata a lakóingatlant egyedül és életvitelszerűen használó természetes személy ingatlanhasználót illeti meg.   
A díjszabás alkalmazásának feltétele a gyűjtőedény megléte. Az (1) bekezdés b)-f) pontja szerinti gyűjtőedény használatáról az (1) bekezdés a) pontja szerinti gyűjtőedény használatára való áttérést a 4. melléklet szerinti formanyomtatványon kell a közszolgáltató részére bejelenteni.

(3) A gyűjtőedény nagyságát és darabszámát a keletkező hulladék mennyisége és az ürítési gyakoriság alapján a közszolgáltató határozza meg figyelembe véve, hogy

a) társasház és lakásszövetkezet ingatlanhasználó esetén közös gyűjtőedényt kell használni,

b) gazdálkodó szervezet működési egységenként (albetétenként) az (1) bekezdés c)-f) pontja szerinti hulladékgyűjtő edényt használhatja.

(4) A (3) bekezdés a) pontja szerinti esetben a közös gyűjtőedény méretét lakóegységenként heti minimum 80 liter edénytérfogat figyelembevételével kell kiszámítani, és a számítás eredményét az (1) bekezdésben rögzített űrtartalomnak megfelelően felfelé kell kerekíteni.

(5) Amennyiben a (4) bekezdés szerinti számítás eredménye az (1) bekezdés f) pontja szerinti űrtartalmat meghaladja, a gyűjtőedények méretét, darabszámát és az ürítési gyakoriságot az (1) bekezdés d)-f) pontjában meghatározott gyűjtőedények kombinációjával kell meghatározni.

(6) A közszolgáltató – erre irányuló kérelem esetén – bérleti díj ellenében gyűjtőedényt biztosít az ingatlanhasználó számára. A bérleti szerződést írásba kell foglalni.

**15. §**

A közszolgáltató a hulladékgyűjtő edény azonosítását matricával végzi. A közszolgáltató a tárgyidőszakot megelőzően díjmentesen eljuttatja az ingatlanhasználó részére az edényazonosító matricát. Amennyiben az ingatlanhasználó nem kap matricát vagy a számára megküldött matricát elveszti, köteles jelezni a közszolgáltató ügyfélszolgálatán. Közszolgáltató a matricát díjmentesen pótolja.

**16. §**

(1) Az ingatlanhasználó a gyűjtőedényt – a (2) bekezdésben foglalt kivétellel – az ingatlan területén belül köteles elhelyezni.

(2) A gyűjtőedény közterületen történő tartós elhelyezése esetén a közszolgáltató, a közszolgáltatást igénybevevő, valamint a Polgármesteri Hivatal előzetes egyeztetése alapján történik a gyűjtőedény helyének kijelölése.

(3) Az ingatlanhasználó köteles gondoskodni a gyűjtőedény és a gyűjtőedény tárolására szolgáló hely és annak környezete tisztán tartásáról, fertőtlenítéséről, valamint – a 18. § (4) bekezdésében foglalt kivétellel – a gyűjtőedényből kiszóródott hulladék összegyűjtéséről.

### 17. §

(1) A hulladékot a gyűjtőedénybe tömörítés nélkül kell elhelyezni.Amennyiben a gyűjtőedényt a benne lévő hulladék összetömörítése vagy befagyása miatt nem lehet kiüríteni, a gyűjtőedényt az ingatlanhasználó köteles üríthetővé, illetve használhatóvá tenni.

(2) Tilos a gyűjtőedénybe

a) folyékony anyagot,

b) tűzveszélyes anyagot,

c) robbanásveszélyes anyagot,

d) állati tetemet,

e) építési-bontási törmeléket vagy

f) veszélyes hulladékot

elhelyezni.

(3) A hulladékgyűjtő edény méretét meghaladó többlethulladékot a közszolgáltató által forgalmazott, a közszolgáltató emblémájával ellátott hulladékgyűjtő zsákban kell a gyűjtőedény mellé elhelyezni.

(4) A (3) bekezdésnek megfelelő többlethulladék korlátlan mennyiségben és alkalommal helyezhető el a gyűjtőedény mellé.

(5) A közszolgáltató a (3) bekezdésnek meg nem felelően elhelyezett többlethulladék elszállítását megtagadhatja.

(6) A közszolgáltató az edényazonosító matricával ellátott gyűjtőedényekből szállítja el a hulladékot. Az azonosító matrica nélküli gyűjtőedény ürítését a közszolgáltató megtagadhatja. Amennyiben a szolgáltatási szerződéssel rendelkező ingatlanhasználó az edényazonosító matricát pótolja, a közszolgáltató köteles a matrica hiánya miatti többlethulladékot elszállítani. A többlethulladékot a gyűjtőedény mellé, az ingatlanhasználó által biztosított zsákban kell kihelyezni.

18. §

(1) A közszolgáltató a lakosságnál képződő vegyes háztartási hulladékot szabványos edényzetben, a bomló összetevők miatt hetente egy alkalommal, járatszerűen – a Közszolgáltató által előre meghatározott és az Önkormányzattal egyeztetett körzetenként a hét azonos napján – köteles összegyűjteni és elszállítani.

(2) Az ingatlanhasználó köteles a gyűjtőedényt és a 17. § (3) bekezdésében foglaltak szerint igénybe vett hulladékgyűjtő zsákot a hulladék elszállítása céljából közterületre, a szállítást végző gépjárművel megközelíthető és ürítésére alkalmas helyre kitenni.

(3) A hulladék kiszóródása és a közterület szennyezésének elkerülése érdekében az edény fedelét zárva, a hulladékgyűjtő zsákot bekötve kell a közterületre kihelyezni. Amennyiben a hulladék térfogata meghaladja az edény térfogatát, a közszolgáltató a többlet hulladék elszállítását megtagadhatja úgy, hogy a többlet hulladékot a kiürített hulladékgyűjtőbe visszahelyezi.

(4) A közterületre szabályszerűen kihelyezett gyűjtőedények ürítése során keletkezett szennyeződés eltakarításáról a közszolgáltatóköteles gondoskodni.

(5) A gyűjtőedényt – a 17. § (2) bekezdése kivételével – a szállítást megelőző napon 18 óra és a szállítás napján reggel 6 óra között kell a közterületre kihelyezni. A kiürített gyűjtőedényt a szállítás napján a közterületről be kell vinni.

**7. A papír-, a műanyag-, a fém- és az üveghulladék elkülönített gyűjtése**

19. §

(1) SZELEKTÍV HULLADÉK: A közszolgáltató az elkülönített (szelektív) hulladékgyűjtést

a) házhoz menő gyűjtés formájában, valamint

b) hulladékgyűjtő pont[[2]](#footnote-2) formájában biztosítja.

(2) Az egyes hasznosítható frakciókat – szennyeződésmentes fém-, műanyag-, papír- csomagolóanyagok, újságok együtt gyűjtik a lakosok. A Közszolgáltató által járatszerűen így összegyűjtött hulladék engedéllyel rendelkező kezelőnek, hasznosítónak kerül átadásra.

(3) A közszolgáltató a lakosságnál képződő szelektív hulladékot szabványos edényzetben, kéthetente egy alkalommal, járatszerűen – Közszolgáltató által előre meghatározott és az Önkormányzattal egyeztetett körzetenként a hét azonos napján – köteles összegyűjteni és elszállítani.

(4) A Közszolgáltató **2019. október 15. napjáig**[[3]](#footnote-3) saját költségén (a fogyasztó számára térítésmentesen) valamennyi közszolgáltatásban részesülő ügyfél részére 1 db 120 literes gyűjtőedényt (szürkétől egyértelműen elkülönülő színt tartalmazó edény pl. tiszta kék) biztosít a szelektív hulladékgyűjtés feladatainak ellátásához; amely gyűjtőedény a Közszolgáltató tulajdonában marad. A 120 literes gyűjtőedénybe kizárólagosan az alábbi szennyeződésmentes szelektív csomagolási hulladékok kerülhetnek:

- műanyag:PET palackok, zacskók, tejes dobozok, mosószeres és kozmetikai flakonok,

- papír (pl. újságpapír, szórólap, irodai papírhulladék, tiszta csomagolópapír);

- társított italoskarton-dobozok (pl. TetraPack);

- fém (alumíniumos italos doboz, alufólia, fém konzerves doboz).

Amennyiben a 120 literes gyűjtőedényzet mérete nem elegendő az ingatlanon keletkező fentieknek megfelelő csomagolási hulladékoknak, úgy az edényzet mellé további átlátszó zsákban is kihelyezhető.

(5) CSOMAGOLÁSI ÜVEGHULLADÉK: Egy db gyűjtőponton, a zárt konténerben elhelyezett üveghulladékot a szolgáltató havi egy alkalommal elszállítja. Ezen felül a csomagolási üveg vegyes hulladékban lévő arányának csökkentése érdekében a Közszolgáltató köteles a közszolgáltatást igénybe vevők által biztosított üveghulladék gyűjtő edények, vagy 120 literes zsákos rendszer alkalmazásával, a csomagolási üveghulladék házhoz menő begyűjtésére (síküveg, fénycsövek, izzók, porcelánok kivételével), amely a Ht. 42. § (1) bekezdés a) pontja alapján a közszolgáltatás része. Csomagolási üveghulladék házhoz menő gyűjtésének gyakorisága: 4 alkalom/ év.

(6) A hulladékgyűjtő ponton az edény mellé hulladékot elhelyezni tilos.

**21. §**

A 15. – 16. §-ban, a 17.§ (1) – (2) bekezdésében, és a 18. § (2) – (5) bekezdésében foglaltakat az elkülönített hulladékgyűjtés esetén is értelemszerűen alkalmazni kell.

**22. §**

(1) Amennyiben az ingatlanhasználó nem az elkülönített hulladékgyűjtésre vonatkozó jogszabályokban rögzítettek szerint különíti el a hulladékot a gyűjtőedényben/zsákban, a közszolgáltató dokumentálja az elkülönített gyűjtés szabályainak megsértését, és az ingatlanhasználót írásban, igazolható módon felszólítja az elkülönített gyűjtés szabályainak jövőbeni betartására.

(2) Amennyiben az ingatlanhasználó az elkülönített gyűjtés szabályait a közszolgáltató (1) bekezdés szerinti felszólítását követően egy éven belül ismételten megsérti, a közszolgáltató az elkülönített hulladékgyűjtés szabályainak megsértésével kapcsolatban keletkezett dokumentumokat hulladékgazdálkodási bírság kiszabása érdekében megküldi a Jegyző számára.

(3) A hulladékgazdálkodási bírság kiszabására a hulladékgazdálkodási bírság mértékéről, valamint kiszabásának és megállapításának módjáról szóló 271/2001. (XII.21.) Korm. rendeletben (a továbbiakban: Bírságrendelet) foglalt szabályokat kell alkalmazni.

**23. §**

A közszolgáltató a nyomtatott hulladéknaptárban, az ügyfélszolgálatán és az internetes honlapján mindenki számára hozzáférhető módon tájékoztatást nyújt a hulladék elkülönített gyűjtésének, valamint az elkülönítetten gyűjtött hulladék elszállításának rendjéről, időpontjáról, módjáról és feltételeiről.

**8. Zöldhulladék elkülönített gyűjtése**

**24. §**

(1) A zöldhulladék gyűjtése legfeljebb 120 literes, az ingatlanhasználó által biztosított zsákban vagy kötegelve (legfeljebb 50 cm átmérőjű és 70 cm hosszú kötegben) történik minden év április 1. és november 30. között.

Gyakoriság: április, szeptember, október, november hónapban havi egy alkalom; május, június, július augusztus hónapban havi kettő alkalom (összesen 12 alkalom).

Ezen felül a karácsonyfák összegyűjtése az OHKT-ban foglaltak szerint január hónapban két alkalommal történik. Az ingatlanhasználók részére a zöldhulladék díjmentes elszállítását biztosító matrica kerül a közszolgáltató által előzetesen kiküldésre. A zsákra vagy kötegre kell

a matricát felragasztani.

(2) Kizárólag az egyes alkalmanként, nem rendszeresen képződő többlethulladék - amely az adott háztartásnál rendszeresített szabványos edényben nem fér el – gyűjtésére 120 literes, a közszolgáltató által biztosított, speciális műanyag zsák szolgál. A zsákot külön díj ellenében a

Polgármesteri Hivatal Ügyfélszolgálatán, vagy a Közszolgáltató által meghatározott helyen lehet beszerezni. A zsák díja tartalmazza a hulladék gyűjtésének, elszállításának és kezelésének költségeit is.

(3) Az (1)-(2) bekezdésben foglaltak szerint gyűjtött zöldhulladékot a közszolgáltató a hulladéknaptárban megjelölt időpontokban szállítja el.

(5) A zöldhulladékot tartalmazó zsákot vagy köteget a szállítást megelőző napon 18 óra és a szállítás napján reggel 6 óra között kell a közterületre, a szállítást végző gépjárművel megközelíthető és felvételre alkalmas helyre kitenni.

9. A lomtalanításra vonatkozó rendelkezések

**25. §**

(1) A Közszolgáltató a lomtalanítást házhoz menő gyűjtésként szervezi meg.

(2) Az ingatlanhasználó naptári évente egy alkalommal térítésmentesen jogosult a háztartásában keletkező legfeljebb 3 m3 lomhulladék elszállíttatására.

(3) Térítésköteles a lomhulladék szállítása

a) évente egy alkalmat meghaladóan,

b) közszolgáltatási díjhátralék fennállásakor, valamint

c) 3 m3-t meghaladó lomhulladék elszállíttatása esetén.

(4) A lomhulladék elszállítására a közszolgáltatónál történő előzetes bejelentést és időpont-egyeztetést követően kerül sor, mely során a közszolgáltató által felajánlott időpontokból választhat az ingatlanhasználó. A lomtalanítást a közszolgáltató egész évben végzi, de a járattervbe illesztés miatt a bejelentkezés minden év január 2. és szeptember 30. között lehetséges. Későbbi megkeresés esetén már csak felszabaduló időpont esetén biztosított a szolgáltatás igénybevétele. Az adott évben fel nem használt szolgáltatás a következő évre nem vihető át.

(5) A lomtalanítás nem terjed ki

a) a veszélyes hulladékra,

b) az építési-bontási hulladékra,

c) a zöldhulladékra,

d) az 50 kg-nál nagyobb tömegű vagy a bármely irányban 2 métert meghaladó méretű hulladékra,

e) a bontott jármű karosszériájára, és

f) a gumiköpenyre.

**10. Lakossági elektronikai és veszélyes hulladék gyűjtése**

**26. §**

(1) A lakossági ELEKTRONIKAI ÉS VESZÉLYES HULLADÉKOT a közszolgáltatás keretében előre meghirdetett helyen és időben, évente egy alkalommal, november hónapban gyűjti be a közszolgáltató a lakosságtól, gyűjtőpontos rendszerben; három kijelölt helyszínnel.

(2) A szervezett gyűjtés időpontjának meghirdetéséről a Közszolgáltató a gyűjtés napját megelőzően legkésőbb 30 nappal köteles tájékoztatni az Önkormányzatot; mely tájékoztatót az Önkormányzat közzétesz. A Ht. 42. § (1) bekezdés a) pontja alapján az elkülönítetten gyűjtött lakossági elektronikai és veszélyes hulladék összegyűjtése és elszállítása a közszolgáltatás része.

**III. Fejezet**

**Hatósági ellenőrzés**

**27. §**

(1) A hulladékgazdálkodásra vonatkozó jogszabályok és hatósági előírások megtartását a Jegyző rendszeresen ellenőrzi.

(2) A Jegyző a Bírságrendelet 2. § (2) bekezdésében meghatározott cselekmények esetében hulladékgazdálkodási bírság kiszabására jogosult.

**IV. fejezet**

### Záró rendelkezések

**28. §**

E rendelet 2019. július 01-jén lép hatályba, hatályba lépésével egyidejűleg a 15/2018 (X.31.) önkormányzati rendelet hatályát veszti.

Üröm, 2019. június 26.

Laboda Gábor Dr. Halász Mónika

Polgármester jegyző

**Az önkormányzat Szervezeti és Működési Szabályzatának 41. § (4) bekezdése alapján kihirdetve és kifüggesztve:**

Üröm, 2019. június 27. nap

Dr. Halász Mónika

Jegyző

*1. függelék a 9/2019 (VI.27.) önkormányzati rendelethez*

A hulladékgazdálkodási közszolgáltatásba bevont utcák jegyzéke

Ady Endre utca

Akácfa utca

Akó utca

Alexandra Pavlovna köz

Alkonyat sétány

Árvalányhaj utca

Asztalos utca

Barackos út

Batthány utca

Bécsi út

Bem utca

Berkenye utca

Bimbó utca

Bodnár utca

Bodza utca

Boglárka utca

Borostyán köz

Borostyán utca

Budai út

Budakalászi út

Búzavirág utca

Bükkfa utca

CINEGE utca

Cseresznyés utca

Csillaghegyi út

Csipkebogyó utca

Csókavár utca

Csoóri Sándor utca

Damjanich út

Deák Ferenc utca

Dessewffy utca

Diófa utca

Doktor utca

Dózsa György út

Dr. Bodó Tibor köz

Eper utca

Ezred utca

Fagyöngy utca

Fenyves sétány

Fenyves utca

Fő utca

Fülemüle utca

Gábor Áron köz

Gábor Áron sétány

Galagonya köz

Gólyahír utca

Görgey utca

Gyűszűvirág utca

Hársfa utca

Határkő utca

Hegyköz utca

Hérics utca

Holló köz

Honvéd utca

Hóvirág utca

Huszár utca

Ibolya utca

Iskola utca

Jókai utca

József Attila utca

József nádor utca

Kakukkfű utca

Kalmár utca

Kálvária utca

Kamilla utca

Kankalin utca

Kárókatona utca

Kecskerágó utca

Kert utca

Kevély utca

Kinizsi utca

Kócsag utca

Kormorán utca

Kossuth Lajos utca

Kőbánya utca

Kőhegy utca

Kölcsey utca

Körte utca

Kövirózsa utca

Levendula utca

Lobogó utca

Magyar utca

Makkos utca

Mandula utca

Mészégető utca

Muskáth György utca

Must utca

Nap utca

Napraforgó utca

Nefelejcs köz

Óbor sétány

Óvoda köz

Patak utca

Péterhegyi út

Petőfi Sándor utca

Pillangó utca

Pipacs utca

Présház utca

Radnóti Miklós utca

Rákóczi Ferenc köz

Rákóczi Ferenc utca

Régi utca

Rézvirág utca

Róka köz

Rókahegyi út

Rozmaring utca

Rózsa utca

Sadove út

Sajtár utca

Sport köz

Sport utca

Szamóca utca

Szeder köz

Szegfű utca

Szikla köz

Szikla utca

Szilva utca

Szirom utca

Szőlőskert utca

Táborföld út

Táncsics Mihály utca

Tátika utca

Templom tér

Tulipán utca

Tücsök köz

Tücsök utca

Tüzér utca

Ürömi út

Vessző utca

Völgyliget sétány

Vörösbegy utca

*2. függelék a 9/2019 (VI.27.) önkormányzati rendelethez*

**Kérelem**

**hulladékgazdálkodási közszolgáltatás szüneteltetésére**

Kérelmező ingatlanhasználó családi- és utóneve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelmező ingatlanhasználó lakóhelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelmező ingatlanhasználó postacíme: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelmező ingatlanhasználó elérhetősége (telefon, e-mail):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A kérelemmel érintett ingatlan címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A kérelem indoka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A szüneteltetés kezdő időpontja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A szünetelés várható záró időpontja\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Csatolt dokumentum: az önkormányzati rendelet

3. melléklete szerinti **nyilatkozat** és

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Büntetőjogi felelősségem tudatában kijelentem, hogy a fenti adatok a valóságnak megfelelnek.**

**Tudomásul veszem, hogy amennyiben a fenti adatokban a szüneteltetés hatálya alatt változás következik be, a változás tényét és a megváltozott adatokat a változás beálltától számított nyolc napon belül köteles vagyok a Közszolgáltatónak bejelenteni.**

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás

\*Nem lehet hosszabb a kezdő időponttól számított 6 hónapnál. Amennyiben a szüneteltetés ideje hosszabb 6 hónapnál, a lejáratot megelőzően ismételt bejelentést kell tenni. Ha ez nem történik meg, a szolgáltatás szüneteltetése befejeződik, és a számlázás automatikusan újra indul.

A közszolgáltató jogosult a bejelentés valóságát helyszíni szemlén ellenőrizni, és a helyszíni szemle tapasztaltak szerint eljárni.

*3. függelék a 9/2019 (VI.27.) önkormányzati rendelethez*

**Nyilatkozat**

**hulladékgazdálkodási közszolgáltatás szüneteltetésére**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (név), mint a Székesfehérvár, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ szám alatti ingatlan **tulajdonosa / birtokosa / vagyonkezelője[[4]](#footnote-4)** nyilatkozom arról, hogy

🞎 **az ingatlanon legalább egybefüggő 90 napig senki nem tartózkodik vagy**

🞎 **az ingatlan beépítetlen[[5]](#footnote-5)**

**és azon hulladék nem keletkezik.**

Lakatlan ingatlan esetén az ingatlant 201\_\_\_\_\_év \_\_\_\_\_\_\_\_\_\_hónap \_\_\_\_\_\_ napjától

201\_\_\_ év \_\_\_\_\_\_\_\_\_\_\_\_hónap \_\_\_\_\_ napjáig senki sem használja.

**Büntetőjogi felelősségem tudatában kijelentem, hogy az általam közölt tények a valóságnak megfelelnek.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ingatlanhasználó

Alulírott **tanú** nyilatkozom arról, hogy a Székesfehérvár, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ szám alatti ingatlan **beépítetlen / lakatlan.[[6]](#footnote-6)**

|  |  |
| --- | --- |
| **Tanú1** | **Tanú2** |
| név: | név: |
| lakcím: | lakcím: |
| szig.szám: | szig.szám: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| aláírás | aláírás |
|  |  |

*4. függelék a 9/2019 (VI.27.) önkormányzati rendelethez*

Ügyfélkód:

**Változás-bejelentési nyomtatvány**

**60 literes hulladékgyűjtő edény használatára**

Kérelmező ingatlanhasználó családi neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelmező ingatlanhasználó utóneve:

Kérelmező ingatlanhasználó lakóhelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelemmel érintett ingatlan címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Változás oka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Változás kezdő időpontja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**A kérelem mellékleteként csatolni kell a települési önkormányzat által a 385/2014. (XII.31.) Korm.r. 7. § (1b) bekezdése szerint kiállított igazolást!**

**Nyilatkozom, hogy az ingatlanban életvitelszerűen élők száma: 1 fő.**

**Nyilatkozom, hogy a fenti ingatlan vonatkozásában rendelkezem 60 literes gyűjtőedénnyel.**

Büntetőjogi felelősségem tudatában kijelentem, hogy az általam közölt adatok a valóságnak megfelelnek.

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aláírás

1. A környezet védelmének általános szabályairól szóló 1995. évi LIII. törvény 48. § (3) bekezdése: A települési önkormányzat környezetvédelmi tárgyú rendeleteinek, határozatainak tervezetét, illetve a környezet állapotát érintő terveinek tervezetét, a környezetvédelmi programot [46. § (1) bekezdés *b)*pont] a szomszédos és az érintett önkormányzatoknak tájékoztatásul, az illetékes környezetvédelmi igazgatási szervnek véleményezésre megküldi. A környezetvédelmi igazgatási szerv szakmai véleményéről harminc napon belül tájékoztatja a települési önkormányzatot. [↑](#footnote-ref-1)
2. OHKT alapján kötelező [↑](#footnote-ref-2)
3. Szerződéskötést követő 120 nap [↑](#footnote-ref-3)
4. A megfelelő rész aláhúzandó! [↑](#footnote-ref-4)
5. A kettő közül értelemszerűen csak az egyik lehetőséget lehet megjelölni! [↑](#footnote-ref-5)
6. A megfelelő rész aláhúzandó! [↑](#footnote-ref-6)